sukhrobnurali/uzbek-legal-corpus huggingface dataset:
OʻZBEKISTON RESPUBLIKASI VAZIRLAR MAHKAMASINING “TOSHKENT SHAHRINI YOʻLOVCHILAR TASHISH AVTOBUSLARI BILAN TAʼMINLASH TOʻGʻRISIDA” 2002-YIL 24-SENTABRDAGI 331-SON QARORIGA QISMAN OʻZGARTIRISHLAR KIRITISH TOʻGʻRISIDA
(resolution, 2022-07-22)

Oʻzbekiston poytaxti Toshkent shahri aholisiga va xorijiy mehmonlarga transport xizmati koʻrsatish darajasi va sifatini oshirish, sotib olinayotgan “Mercedes-Benz Conecto O345” rusumli yoʻlovchi tashish avtobuslarining sifatli texnik tavsiflarini hamda qulayligini oshirish maqsadida Vazirlar Mahkamasi qaror qiladi: 1. “Toshshaharyoʻlovchitrans” davlat uyushmasi bilan “EvoBus GmbX, Mersedes-Bens Avtobuslar” (Germaniya) kompaniyasi oʻrtasida 2002-yil 5-apreldagi oldi-sotdi Bosh kontraktiga bosh kontraktning 37,42 mln yevro summasidagi tasdiqlangan umumiy qiymati doirasida avtobuslar rusumlari spetsifikatsiyalarini aniqlashtirishni nazarda tutuvchi shahar yoʻlovchi tashish avtbuslarini bosqichma-bosqich yetkazib berish yuzasidan Bosh kontraktga 1-son qoʻshimcha bitim tuzilganligi maʼlumot uchun qabul qilinsin. “Toshshaharyoʻlovchitrans” davlat uyushmasi tuzilgan qoʻshimcha Bitimga muvofiq 30 ta “Mercedes-Benz Conecto O345U” rusumli avtobusi, 3 ta “Mercedes-Benz Sprinter 413 CDI” rusumli mikroavtobus, 1 ta “Mercedes-Benz Tourizmo RHD” rusumli sayyohlik avtobusi oʻz vaqtida sotib olinishi va ulardan samarali foydalanilishini taʼminlasin. 2. “Toshshaharyoʻlovchitrans” davlat uyushmasi ushbu qarorga muvofiq “EvoBus GmbX, Mersedes-Bens Avtobuslar” kompaniyasi bilan tuzilgan kontraktlar asosida respublikaga keltiriladigan 270 ta “Mercedes-Benz Conecto O345” rusumli avtobus, 30 ta “Mercedes-Benz Conecto O345U” rusumli avtobus, 3 ta “Mercedes-Benz Sprinter 413 CDI” rusumli mikroavtobus, 1 ta “Mercedes-Benz Tourizmo RHD” rusumli sayyohlik avtobusi, ehtiyot qismlar, maxsus texnika, asbob-uskunalar va boshqa foydalanish materiallari uchun bojxona toʻlovlarini toʻlashdan (bojxona rasmiylashtiruvi yigʻimlari bundan mustasno) ozod qilinsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari K.N. Toʻlaganov zimmasiga yuklansin.
IKKINChI JAHON URUShI QATNAShChILARINI RAGʻBATLANTIRISh TOʻGʻRISIDA
(resolution, 2022-07-22)

Umumxalq bayrami — 9-may — Xotira va Qadrlash kuni oʻtkazilishi, shuningdek 1941 — 1945-yillardagi Ikkinchi jahon urushida fashizm ustidan qozonilgan Gʻalabaning 58 yilligi munosabati bilan va urush qatnashchilarini moddiy ragʻbatlantirish maqsadida Vazirlar Mahkamasi qaror qiladi: 1. Ikkinchi jahon urushi nogironlari va qatnashchilariga 13000 (oʻn uch ming) soʻm miqdorida bir yoʻla beriladigan pul mukofoti belgilansin. 2. Ushbu qarorni roʻyobga chiqarish bilan bogʻliq sarf-xarajatlar respublika budjeti mablagʻlari hisobidan amalga oshirilsin. 3. Oʻzbekiston Respublikasi Moliya vazirligi, Markaziy banki, Mehnat va aholini ijtimoiy muhofaza qilish vazirligi, Mudofaa vazirligi, Ichki ishlar vazirligi, Davlat chegaralarini himoya qiluvchi qoʻmita va Milliy xavfsizlik xizmati mazkur pul mukofotlarining tantanali va bayramona vaziyatda topshirilishini taʼminlasinlar. 4. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Madaniyat ishlari vazirligi, Mudofaa vazirligi, Badiiy akademiya, Xotin-qizlar qoʻmitasi, “Maʼnaviyat va maʼrifat” jamoatchilik markazi, “Nuroniy”, “Mahalla” jamgʻarmalari, boshqa jamoat tashkilotlari bilan birgalikda Vatanimiz ozodligi va shaʼni himoyachilariga bagʻishlangan maxsus uchrashuvlar va maʼrifiy-badiiy kechalar oʻtkazsinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R.S. Azimov va H.S. Karomatov, Qoraqalpogʻiston Respublikasi Vazirlar Kengashining Raisi, viloyatlar va Toshkent shahar hokimlari zimmasiga yuklansin.
XALQARO SHARTNOMANI TASDIQLASH TOʻGʻRISIDA
(resolution, 2003-04-23)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Quyidagilar: 2003-yil 28-yanvarda Madrid shahrida imzolangan Oʻzbekiston Respublikasi bilan Ispaniya Qirolligi oʻrtasida investitsiyalarni ragʻbatlantirish va oʻzaro himoya qilish toʻgʻrisidagi Bitim; Oʻzbekiston Respublikasi Hukumati bilan Shveysariya Federal Kengashi oʻrtasida 2002-yil 20-sentabrda Toshkent shahrida imzolangan Texnik va moliyaviy hamkorlik hamda insonparvarlik yordami toʻgʻrisidagi Bitim; 2002-yil 23-dekabrda Toshkent shahrida imzolangan Oʻzbekiston Respublikasi Hukumati bilan Niderlandiya Qirolligi Hukumati oʻrtasida xalqaro avtomobilda yuk tashish toʻgʻrisidagi Bitim; Oʻzbekiston Respublikasi Hukumati bilan Slovakiya Respublikasi Hukumati oʻrtasida ikkiyoqlama soliq solinishiga yoʻl qoʻymaslik hamda daromad va mol-mulk soliqlarini toʻlashdan boʻyin tovlashning oldini olish toʻgʻrisida 2003-yil 6-martda Toshkent shahrida imzolangan Bitim. 2. Oʻzbekiston Respublikasi Bosh vazirining oʻrinbosarlari R.S. Azimov, E.M. Gʻaniyev, R.R. Yunusov, tashqi ishlar vaziri (S.S. Safoyev) Oʻzbekiston Respublikasining mazkur bitimlarda nazarda tutilgan majburiyatlari oʻz vaqtida bajarilishi ustidan nazoratni taʼminlasinlar.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh VA BAʼZILARINI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2024-05-07)

Oʻzbekiston Respublikasi Prezidentining “Sogʻliqni saqlash tizimini yanada isloh qilish chora-tadbirlari toʻgʻrisida” 2003-yil 26-fevraldagi PF-3214-son Farmoniga muvofiq Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “Akademik V.Vohidov xotirasini abadiylashtirish toʻgʻrisida” 1995-yil 6-iyuldagi 257-son qarorining 1-bandidan “va kelgusida ushbu tibbiyot muassasasi “Akademik V.Vohidov nomidagi respublika jarrohlik ilmiy markazi” deb nomlansin” soʻzlari chiqarib tashlansin. 2. Oʻzbekiston KP MK va Oʻzbekiston SSR Ministrlar Sovetining “Kardiologiya ilmiy-tekshirish institutini Toshkent davlat meditsina institutidan ajratish va uni Oʻzbekiston SSR Sogʻliqni saqlash ministrligining Oʻzbekiston kardiologiya ilmiy-tekshirish instituti deb nomlash toʻgʻrisida” 1978-yil 8-fevraldagi 84-son qarori oʻz kuchini yoʻqotgan deb hisoblansin.
2003 YILNING 1 MAYIDAN BOShLAB ISh HAQI, PENSIYALAR, STIPENDIYALAR VA IJTIMOIY NAFAQALAR MIQDORINI OShIRISh TOʻGʻRISIDA
(decree, 2004-07-01)

Respublika aholisining turmush darajasini yanada oshirish va fuqarolarning ijtimoiy muhofazasini kuchaytirish maqsadida: 1. 2003-yilning 1 mayidan boshlab budjet muassasalari va tashkilotlari xodimlarining ish haqi, barcha turdagi pensiyalar va ijtimoiy nafaqalar, oliy oʻquv yurtlari talabalarining, oʻrta maxsus, kasb-hunar bilim yurtlari oʻquvchilarining stipendiyalari 1,20 baravar oshirilsin. 2. 2003-yilning 1 mayidan boshlab Oʻzbekiston Respublikasi hududida eng kam: ish haqi — oyiga 5440 soʻm; yoshga doir pensiyalar — oyiga 10765 soʻm; yagona tarif setkasi boʻyicha boshlangʻich (nulinchi) razryad — oyiga 5440 soʻm; bolalikdan nogironlarga beriladigan nafaqa — oyiga 10765 soʻm; zarur ish stajiga ega boʻlmagan keksa yoshdagi hamda mehnatga layoqatsiz fuqarolarga beriladigan nafaqa — oyiga 6520 soʻm miqdorida belgilansin. 3. Belgilab qoʻyilsinki, ish haqiga qoʻshiladigan ustama va qoʻshimcha haqlarning barcha turlari, shuningdek pensiyalar, ikki yoshgacha boʻlgan bolalarni tarbiyalayotgan onalarga, bolalik oilalarga beriladigan nafaqalar hamda eng kam ish haqiga nisbatan belgilangan kompensatsiya va boshqa toʻlovlar 2003-yil 1 maydan boshlab mazkur Farmonda belgilangan eng kam ish haqi miqdoridan kelib chiqqan holda amalga oshiriladi. 4. Oʻzbekiston Respublikasi Mehnat va aholini ijtimoiy muhofaza qilish vazirligi, vazirliklar, idoralar, Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari, budjetdan moliyalanadigan tashkilot va muassasalar bilan birgalikda mazkur Farmon qoidalaridan kelib chiqqan holda pensiyalar, nafaqalar, stipendiyalar hamda budjet muassasalari va tashkilotlari xodimlarining mansab maoshlari miqdorini oʻz vaqtida qayta hisoblab chiqishni taʼminlasinlar. 5. Budjet muassasalari va tashkilotlari xodimlarining ish haqi, pensiyalar, nafaqa va stipendiyalarning oshirilishi bilan bogʻliq xarajatlar respublika Davlat budjeti va budjetdan tashqari Pensiya jamgʻarmasi hisobidan amalga oshirilsin. 6. Xoʻjalik hisobidagi korxona va tashkilotlar ishlab chiqarish samaradorligini oshirish hamda mehnat sarfini kamaytirish, shuningdek joriy yilning 1-yanvaridan boshlab daromad (foyda)dan olinadigan soliq 24 foizdan 20 foizga, davlat ijtimoiy sugʻurtasiga majburiy ajratmalar mehnat haqi fondining 40 foizidan 37,2 foiziga kamaytirilganligi munosabati bilan boʻshaydigan mablagʻlarni mana shu maqsadlarga yoʻnaltirish hisobidan 2003-yilning 1 mayidan boshlab ish haqini mazkur Farmonda belgilangan eng kam ish haqi miqdoriga muvofiq oshirsinlar. 7. Oʻzbekiston Respublikasi Prezidentining 2002-yil 1-iyuldagi PF–3101-son Farmoni oʻz kuchini yoʻqotgan deb hisoblansin. 8. Ushbu Farmon matbuotda eʼlon qilinsin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh TOʻGʻRISIDA
(resolution, 2022-07-22)

Oʻzbekiston Respublikasi Prezidentining “Korxonalar bankrotligi va sanatsiyasi masalalari boʻyicha Hukumat komissiyasi toʻgʻrisida” 2003-yil 31-yanvardagi PF-3204-son Farmoni 4-bandini bajarish yuzasidan Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 4. Vazirlar Mahkamasining “1998-1999-yillarda qishloq xoʻjaligi korxonalarini sanatsiya qilish yakunlari va qishloq xoʻjaligida islohotlarni yanada chuqurlashtirishning qoʻshimcha chora-tadbirlari toʻgʻrisida” 1999-yil 25-dekabrdagi 543-son qarorida: 3-bandning birinchi va beshinchi xatboshidagi “qishloq xoʻjaligi korxonalarini sanatsiya qilish” soʻzlari “Korxonalar bankrotligi va sanatsiyasi masalalari” soʻzlari bilan almashtirilsin; 13-bandning birinchi xatboshidagi “qishloq xoʻjaligi korxonalarini sanatsiya qilish” soʻzlari “Korxonalar bankrotligi va sanatsiyasi masalalari” soʻzlari bilan almashtirilsin; 15-banddagi “Qishloq xoʻjaligi korxonalarini sanatsiya qilish masalalari boʻyicha Hukumat komissiyasi raisi B.S. Hamidov” soʻzlari “Korxonalar bankrotligi va sanatsiyasi masalalari boʻyicha Hukumat komissiyasi raisi R.S. Azimov” soʻzlari bilan almashtirilsin;
OʻRTA TIBBIYOT TAʼLIMI TIZIMINI RIVOJLANTIRISH UCHUN YAPONIYA HUKUMATINING BEGʻARAZ YORDAMINI JALB ETISH CHORA-TADBIRLARI TOʻGʻRISIDA
(resolution, 2021-02-22)

Hamshiralik taʼlimi tizimini yaxshilash boʻyicha qoʻshma loyihani amalga oshirish uchun Yaponiya Hukumatining begʻaraz yordami jalb etilishini va undan samarali foydalanilishini taʼminlash maqsadida Vazirlar Mahkamasi qaror qiladi: 1. Yaponiya Hukumati hamshiralik taʼlimi tizimini yaxshilash loyihasini amalga oshirishga koʻmaklashish uchun Oʻzbekiston Respublikasi Hukumatiga 292 mln. yen miqdorida grant berish toʻgʻrisida qaror qabul qilganligi maʼlumot uchun qabul qilinsin. 2. Oʻzbekiston Respublikasi Bosh vazirining oʻrinbosari H.S. Karomatov qayd etilgan grantni olish uchun Ayirboshlash notasini Oʻzbekiston Respublikasi Hukumati nomidan imzolashga vakil qilinsin. 3. Oʻzbekiston Respublikasi Sogʻliqni saqlash vazirligi va Tashqi iqtisodiy aloqalar agentligiga begʻaraz yordamni (grantni) olish va ajratilayotgan mablagʻlarga xizmat koʻrsatish uchun barcha zarur tartib-qoidalarni Yaponiya tomoni bilan kelishilgan muddatlarda rasmiylashtirish yuklansin. 4. Oʻzbekiston Respublikasi Moliya vazirligi qayd etilgan begʻaraz yordamga hisob-kitob xizmati koʻrsatilganligi uchun Yaponiya tomonining vositachiligiga haq toʻlash uchun Sogʻliqni saqlash vazirligiga soʻmlarda zarur mablagʻlar ajratilishini nazarda tutsin. 5. Hamshiralik taʼlimi tizimini yaxshilash loyihasini amalga oshirish uchun Yaponiya Hukumati tomonidan berilayotgan begʻaraz yordam hisobiga Oʻzbekiston Respublikasiga olib kelinayotgan asbob-uskunalar va materiallar bojxona toʻlovlari, shu jumladan bojxona rasmiylashtiruvi uchun yigʻimlar toʻlashdan ozod qilinsin. 6. Vazirlar Mahkamasining Ijtimoiy kompleksi (H. Karomatov) Oʻzbekiston Respublikasi Moliya vazirligi bilan birgalikda berilayotgan begʻaraz yordam mablagʻlaridan va uning doirasida olib kelinayotgan asbob-uskunalar va materiallardan maqsadli va samarali foydalanilishi ustidan qatʼiy nazorat oʻrnatsin. 7. Oʻzbekiston Respublikasi Tashqi ishlar vazirligi Sogʻliqni saqlash vazirligining buyurtmanomalari boʻyicha loyihaning xorijiy qatnashchilariga kirish vizalari konsullik yigʻimlari undirilmasdan rasmiylashtirilishini belgilangan tartibda taʼminlasin. 8. Oʻzbekiston Respublikasi Ichki ishlar vazirligi Sogʻliqni saqlash vazirligining buyurtmanomalari boʻyicha loyihani amalga oshirishda qatnashayotgan xorijiy mutaxassislarga davlat boji toʻlanmasdan koʻp martalik vizalar berilishi va ularning muddati uzaytirilishini, shuningdek ular vaqtincha roʻyxatdan oʻtkazilishini va vaqtincha roʻyxatdan oʻtkazish muddati uzaytirilishini taʼminlasin. 9. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari H.S. Karomatov zimmasiga yuklansin.
AHOLINI VATANIMIZDA IShLAB ChIQARILGAN UN VA NON MAHSULOTLARI BILAN TAʼMINLAShNI YaXShILASh ChORA-TADBIRLARI TOʻGʻRISIDA
(resolution, 2020-12-14)

Ulgurji va chakana savdoda sotilayotgan un va non mahsulotlariga boʻlgan isteʼmol talabini chuqur oʻrganishni tashkil etish, “Oʻzdonmahsulot” davlat-aksiyadorlik korporatsiyasi korxonalari tomonidan ishlab chiqarilayotgan mahsulot assortimentini aholi talabiga muvofiq oqilona oʻzgartirish maqsadida Vazirlar Mahkamasi qaror qiladi: 1. “Oʻzdonmahsulot” davlat-aksiyadorlik korporatsiyasining korporatsiya ijro etuvchi apparati tuzilmasida xodimlarning shtatda belgilangan soni doirasida Marketing boshqarmasini tashkil etish toʻgʻrisidagi taklifiga rozilik berilsin. Quyidagilar “Oʻzdonmahsulot” davlat-aksiyadorlik korporatsiyasi Marketing boshqarmasining asosiy funksiyalari etib belgilansin: ulgurji va chakana savdo tizimida unning turli navlariga va non mahsulotlari turlariga boʻlgan ichki isteʼmol talabini oʻrganish; isteʼmol talabiga muvofiq un va non mahsulotlari assortimentini shakllantirish uchun gʻallani qayta ishlashni maqbullashtirish yuzasidan takliflar tayyorlash; “Oʻzdonmahsulot” davlat-aksiyadorlik korporatsiyasi mahsulotlariga isteʼmol talabi prognozini ishlab chiqish va shu asosda ozuqabop bugʻdoy va un resurslaridan oqilona foydalanish yuzasidan takliflar tayyorlash; ichki va tashqi bozorlarda, birinchi navbatda chegaradosh davlatlar bozorlarida gʻalla, un va non mahsulotlari bozori konyunkturasi monitoringini tashkil etish. 2. “Oʻzdonmahsulot” davlat-aksiyadorlik korporatsiyasiga Oʻzbekiston Respublikasi Iqtisodiyot vazirligi va Moliya vazirligi bilan kelishgan holda aholi va respublika isteʼmolchilarining unning turli navlariga va non mahsulotlari turlariga amalda vujudga kelayotgan isteʼmol talabidan kelib chiqqan holda ozuqabop bugʻdoyni sanoat asosida qayta ishlash, un va tayyor mahsulot ishlab chiqarishning belgilangan koʻrsatkichlariga har chorakda tuzatishlar kiritish huquqi berilsin. 3. Qishloq xoʻjaligi vazirligi, “Oʻzdonmahsulot” AK, Oʻzbekiston standartlashtirish, metrologiya va sertifikatlashtirish agentligi bilan birgalikda unning turli navlariga boʻlgan isteʼmol talabini hamda ishlab chiqarilayotgan unning non pishirish xususiyatlarini hisobga olgan holda har yili kelgusi qishloq xoʻjaligi yilida bugʻdoyni navlar boʻyicha joylashtirish yuzasidan belgilangan tartibda takliflar kiritsinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari N.S. Yusupov zimmasiga yuklansin.
OʻZBEKISTON RESPUBLIKASI OLIY MAJLISINING SENATI (YuQORI PALATASI) MAʼMURIY BINOSINI QURISh TOʻGʻRISIDA
(resolution, 2021-02-22)

Oʻzbekiston Respublikasi Oliy Majlisining Senati (yuqori palatasi) faoliyati uchun shart-sharoitlar yaratish maqsadida Vazirlar Mahkamasi qaror qiladi: 1. Toshkent shahar, Mustaqillik maydoni, 6-uyda joylashgan binoning texnik holatini oʻrganish boʻyicha maxsus komissiyaning: mazkur binoni kelgusida unga Oʻzbekiston Respublikasi Oliy Majlisining Senati (yuqori palatasi)ni joylashtirish uchun rekonstruksiya qilish mumkin emasligi toʻgʻrisidagi; binoni, “Bahor” konsert zalini va oshxona zalini, keyinchalik ularni rekonstruksiya qilib saqlab qolgan holda, buzish zarurligi toʻgʻrisidagi xulosasiga rozilik berilsin. 2. Toshkent shahar hokimligi Mustaqillik maydoni, 6-uydagi buzilgan bino oʻrnida Oʻzbekiston Respublikasi Oliy Majlisining Senati (yuqori palatasi) maʼmuriy binosi qurilishini taʼminlasin. Quyidagilar: Toshkent shahar hokimligining Kapital qurilish bosh boshqarmasi – buyurtmachi etib; “Toshshaharloyiha” ochiq aksiyadorlik jamiyati loyihalash instituti – bosh loyihalovchi etib; “12-trest” ochiq aksiyadorlik jamiyati – bosh pudratchi tashkilot etib belgilansin. 3. Oʻzbekiston Respublikasi Iqtisodiyot vazirligi va Moliya vazirligi Oʻzbekiston Respublikasi Oliy Majlisining Senati maʼmuriy binosi qurilishi uchun 2003-2004-yillarda zarur mablagʻlar ajratilishini nazarda tutsinlar. 4. Oʻzbekiston Respublikasi Bosh vazirining birinchi oʻrinbosari K.N. Toʻlaganov Oʻzbekiston Respublikasi Oliy Majlisining Senati maʼmuriy binosini loyihalash, qurishni jadallashtirish va uni oʻz vaqtida foydalanishga topshirish ustidan tezkor nazoratni amalga oshirsin. 5. Toshkent shahar hokimligi: bosh loyihalovchi va bosh pudratchi bilan birgalikda loyihalash va qurish uchun subpudratchi tashkilotlarni, asbob-uskunalar va qurilish materiallari yetkazib beruvchilarni, shu jumladan xorijiy sheriklarni tanlash boʻyicha tanlov savdolari (tendyerlar) sifatli oʻtkazilishini, savdolar natijalari “Davarxitektqurilish” qoʻmitasi tomonidan tasdiqlanishini taʼminlasin; Mustaqillik maydoni, 6-uydagi binoni boʻshatishni va undagi barcha tashkilotlarni boshqa binolarga qayta joylashtirishni taʼminlasin; Mustaqillik maydonidagi Oʻzbekiston Respublikasi Oliy Majlisining Senati maʼmuriy binosi qurilishini 2004-yilning III choragida tugallasin. 6. Oʻzbekiston Respublikasi Davlat arxitektura va qurilish qoʻmitasi loyihalash ishlarining ekspertizadan oʻtkazish bilan birgalikda olib borilishini va mazkur obyektda qurilish sifati ustidan nazoratni taʼminlasin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari K.N. Toʻlaganov zimmasiga yuklansin.
“ChET ELDA HISOBVARAQLAR OChISh UChUN RUXSATNOMALAR BERISh TARTIBI”GA OʻZGARTIRIShLAR KIRITISh TOʻGʻRISIDA
(resolution, 2014-08-18)

Oʻzbekiston Respublikasi Prezidentining “Oʻzbekiston Respublikasi Prezidentining ayrim farmonlariga oʻzgartirishlar kiritish toʻgʻrisida” 2003-yil 15-yanvardagi PF–3194-son Farmoni va Oʻzbekiston Respublikasi Vazirlar Mahkamasining “Oʻzbekiston Respublikasi Hukumatining ayrim qarorlarini oʻz kuchini yoʻqotgan deb hisoblash va baʼzilariga oʻzgartirish kiritish toʻgʻrisida” 2003-yil 14-yanvardagi 17-son qaroriga muvofiq Markaziy bank Boshqaruvi qaror qiladi: 1. “Chet elda hisobvaraqlar ochish uchun ruxsatnomalar berish tartibi”ga (1999-yil 22-yanvarda 610-son bilan davlat roʻyxatiga olingan) ilovaga muvofiq oʻzgartirishlar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan sanadan 10 kun oʻtgandan soʻng kuchga kiritilsin. 1. 2.2.3-bandi chiqarib tashlansin. 2. 2.2.5-bandda “Tashqi iqtisodiy aloqalar vazirligi” soʻzlari “Tashqi iqtisodiy aloqalar agentligi” soʻzlariga oʻzgartirilsin. 3. 4.1-bandda “Tashqi iqtisodiy aloqalar vazirligining” soʻzlari “Tashqi iqtisodiy aloqalar agentligining” soʻzlariga oʻzgartirilsin. 4. 4.6-bandda “Tashqi iqtisodiy aloqalar vazirligi tomonidan” va “meʼyor” soʻzlari “Tashqi iqtisodiy aloqalar agentligi tomonidan” va “meʼyorlari” soʻzlariga oʻzgartirilsin. 5. 4.6-bandning ikkinchi xatboshisi chiqarib tashlansin. 6. 4.7-bandda “Tashqi iqtisodiy aloqalar vazirligi tomonidan” soʻzlari “Tashqi iqtisodiy aloqalar agentligi tomonidan” soʻzlariga oʻzgartirilsin. 7. Ushbu Tartibga kiritilayotgan oʻzgartirishlar Oʻzbekiston Respublikasi Tashqi iqtisodiy aloqalar agentligi, Davlat soliq qoʻmitasi va Moliya vazirligi bilan kelishilgan.
QIZILQUM FOSFORIT KOMPLEKSINI RIVOJLANTIRIShNI VA SAMARQAND KIMYo ZAVODINI REKONSTRUKSIYA QILIShNI JADALLAShTIRISh ChORA-TADBIRLARI TOʻGʻRISIDA
(resolution, 2021-02-22)

Qizilqum fosforit konlarining mineral-xomashyo bazasi asosida qishloq xoʻjaligining fosforli oʻgʻitlarga boʻlgan ehtiyojlarini qondirish hamda respublika kimyo sanoati korxonalarining quvvatlarini yanada samarali ishlatish maqsadida Vazirlar Mahkamasi qaror qiladi: 7. Samarqand kimyo zavodini rekonstruksiya qilish va korxonani moliyaviy sogʻlomlashtirish boʻyicha ishlarni taʼminlash maqsadida: Vazirlar Mahkamasining 2001-yil 13-martdagi 124-son qarori bilan berilgan kreditlarni qaytarish, shu jumladan ular boʻyicha foizlarni hisoblab yozish muddati, qaytarishni 2007-yil 1-yanvardan boshlagan holda, uzaytirilsin; Oʻzbekiston Respublikasi Moliya vazirligi, Davlat soliq qoʻmitasi bir oy muddatda Vazirlar Mahkamasiga Samarqand kimyo zavodining budjetga, budjetdan tashqari Pensiya jamgʻarmasiga va ular boʻyicha hisoblab yozilgan penyalar boʻyicha qarzlarini hisobdan chiqarish yuzasidan takliflar kiritsinlar. 11. Quyidagilar: Vazirlar Mahkamasining 2000-yil 8-maydagi 244-f-son farmoyishi; Vazirlar Mahkamasining “Qizilqum fosforit konlarini kompleks oʻzlashtirish toʻgʻrisida” 2001-yil 16-maydagi 219-son qarorining 5, 7 va 8-bandlari oʻz kuchini yoʻqotgan deb hisoblansin. 12. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
MUDDATLI HARBIY, MUQOBIL XIZMATNING BELGILANGAN MUDDATLARINI OʻTAB BOʻLGAN FUQAROLARNI BOʻShATISh HAMDA NAVBATDAGI ChAQIRUV TOʻGʻRISIDA
(resolution, 2021-02-22)

“Umumiy harbiy majburiyat va harbiy xizmat toʻgʻrisida”gi Oʻzbekiston Respublikasi Qonuniga muvofiq Vazirlar Mahkamasi qaror qiladi: 1. Oʻzbekiston Respublikasining Qurolli Kuchlari saflaridan: muddatli harbiy xizmatning belgilangan muddatlarini oʻtab boʻlgan fuqarolar — rezervga; muqobil xizmatning belgilangan muddatlarini oʻtab boʻlgan fuqarolar — zaxiraga boʻshatilsin. 2. 1976—1985-yillarda tugʻilgan, chaqirilish muddatini uzaytirish huquqiga ega boʻlmagan Oʻzbekiston Respublikasi fuqarolari 2003-yilning aprel-may oylarida muddatli harbiy va muqobil xizmatga chaqirilsin. Muddatli harbiy xizmatni oʻtashga yaroqli hamda chaqirilish muddatini kechiktirish va chaqirilishdan ozod etilish huquqiga ega boʻlmagan, biroq ushbu chaqiruv mobaynida Qurolli Kuchlar safiga chaqirilmaydigan shaxslar safarbarlik chaqiruvi rezervi safiga olinsin. 3. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Oʻzbekiston Respublikasi Mudofaa vazirligi bilan birgalikda Qurolli Kuchlarning chaqiriluvchilar bilan sifatli butlanishini taʼminlash maqsadida joylardagi chaqiruv komissiyalarining har tomonlama taʼminlanishini va samarali ishlashini tashkil etsinlar. 4. Oʻzbekiston Respublikasi Sogʻliqni saqlash vazirligi (F.Gʻ. Nazirov) Mudofaa vazirligi (Q.Gʻ. Gʻulomov) bilan birgalikda chaqiruv uchastkalarini zarur tibbiyot asbob-anjomlari va buyumlari bilan taʼminlasin, chaqiriluvchilarning laboratoriya tekshiruvlari sifatli oʻtkazilishini, ularning turli ixtisoslikdagi yuqori malakali vrachlar tomonidan har tomonlama tibbiy tekshirib koʻrilishini tashkil etsin. Chaqiriluvchilarni tibbiy tekshirishning xolisligi, shu jumladan muqobil tibbiy komissiyalarning samarali ishlashi orqali tashkil etilsin.